Potpredsednik crnogorske Vlade i predsednik Nacionalnog koordinacionog tela za zarazne bolesti Milutin Simović poručio je predsedniku Srbije Aleksandru Vučiću da nema potrebe da brine za Crnu Goru i da će se ona i bez Srbije snaći za respiratore.



Prethodno je predsednik Srbije odgovorio na optužbe iz Crne Gore da je Srbija „otela Crnoj Gori“ respiratore.

Predsj. #NKT Milutin Simović: Zahvalni smo @avucic-u na brizi o CG. Ipak, mislimo da je dobro da on cjelinu svoje pažnje usredsredi na zaštitu zdravlja i dobrobit građana Srbije. Snaći ćemo se mi. Na sreću još je država i tržišta na kojim je moguće za svoj novac kupiti … 1/4 pic.twitter.com/27icDbLLlv — Vlada Crne Gore (@VladaCG) March 27, 2020

– Veoma je važno da odgovorim na optužbe koje su stigle iz Crne Gore. Srbija nije nikada nikome ništa otela niti uzela. Na tržištu smo kupili sve najnormalnije. Spremni smo i razgovarali smo da im poklonimo 3 respiratora besplatno. Takođe, spremni smo da na molbu Andrije Mandića damo još dva respiratora za Pljevlja i Bijelo Polje – rekao je Vučić i dodao:

– Mi sa našim bratskim narodom u Crnoj Gori, kako sa Srbima, tako i sa onima koji su Crnogorci, želimo da imamo najbolje moguće odnose, i ne želim da nas bilo čiji vladini službenici na bilo koji način svađaju i govore da Srbija ima loš odnos prema Crnoj Gori, isporučili smo u prethodne dve nedelje više od 40 hiljada tona hrane.

U Crnoj Gori od koronavirusa zaražene su 82 osobe.